
Rhan 2- papur adfyfyrio
Mae ansawdd yn y blynyddoedd cynnar yn sicrhau cyfleoedd gorau i blant allu datblygu i'w photensial llawn. Hawlia Sollars (2022) bod ymarferwyr yn chwarae rôl hanfodol yn ansawdd blynyddoedd a datblygiad llawn a rhaid cael ymarferwyr sy’n hyderus, ymroddedig ac yn ymrwymedig i greu profiadau dysgu ysgoged sydd yn hyrwyddo datblygiad i bob plentyn. Pwysleisia Rodd (2020) am bwysigrwydd cael arweinydd effeithiol i sicrhau ansawdd. Rhaid i arweinwyr deall pwysigrwydd yr angen i fod yn effeithiol, actif ac yn gymdeithasol i allu darparu ansawdd uchel yn y blynyddoedd cynnar.
 Arweinwyr proffesiynol ac ymarferol yw’r sylfaen i ansawdd yn ymarfer lleoliadau blynyddoedd cynnar. Yn ôl Safonau gofynnol cenedlaethol (2016) er mwyn cynnal ansawdd yn lleoliadau blynyddoedd cynnar rhaid i staff derbyn goruchwyliaeth 1:1 sydd yn rhoi cyfle iddynt feddwl am ei ansawdd yn ei ofal. Rhaid gofyn am farn y plant er mwyn mesur ansawdd, hyn yn ogystal yn sicrhau bod llais y plentyn yn cael ei glywed sydd yn hawl bwysig i blant (CCUHP, 2011). Noda Safonau gofynnol cenedlaethol (2016) hefyd rhaid i'r plant teimlo yn ddiogel a hapus a'i fod yn datblygu hyder yn y lleoliad. Os mae hyn yn cael ei arddangos yn lleoliadau blynyddoedd cynnar mae ansawdd uchel o ofal yn cael ei gynnig. Mae’n bwysig i blant cael mynediad i leoliadau o ansawdd uchel oherwydd mae ansawdd uchel yn darparu buddion i ddatblygiad gwybyddol, iaith a chymdeithasol i'r flynyddoedd cynnar (Buckley, Martin a Curtin, 2020).  
Un ffordd o fesur ansawdd yw’r raddfa Leuven. Mae’r raddfa Leuven yn mesur lles ac ymgysylltiad plant ar lefelau o 1-5 sydd yn dechrau yn isel iawn ac yn adeiladu i uchel iawn. Mae’r raddfa yma yn mesur ymglymiad plant i'r gweithgaredd. Mae’r raddfa Leuven  yn galluogi ymarferwyr  blynyddoedd cynnar i weld os ydy datblygiad plant mewn risg, mae hyn yn gallu cael ei weld os mae plentyn yn gyson yn sgorio yn is ar y raddfa. Mae lles hefyd yn cael ei fesur a dengys hynny os mae plant yn teimlo’n hapus a ddiogel yn y lleoliad ac os oes hyder a hunan-barch uchel gyda’r plant. Noda Golenko et al. (2020) bod y raddfa yn fantais trwy wella effeithlonrwydd i ymarferwyr blynyddoedd cynnar gan ei  fod yn ffordd hawdd o fesur ansawdd y lleoliad. Mae’r raddfa Leuven  yn ffordd effeithiol o fesur ansawdd oherwydd mae wedi ffocysu yn seiliedig ar y plentyn ar arsylwad sydd yn cael ei wneud mewn amser go iawn. Mae’r raddfa yn hawdd dilyn a deall, felly mae bron i bob staff yn  y lleoliad yn gallu llenwi i mewn ac nad ydy yn cymryd llawer o amser, sydd yn gryfder oherwydd does dim llawer o amser ar gael yn lleoliadau blynyddoedd cynnar gan bwysleisia Duer a Jenkins (2022) mae’n anodd i athrawon ac ymarferwyr blynyddoedd cynnar rheoli ei amser yn effeithiol gan sicrhau ei fod yn gallu gwneud y  mwyaf o allu ymgysylltu gyda’r plant, sydd yn hollbwysig i'r blynyddoedd cynnar cael rhyngweithio yn gyson ag oedolion gwybodus.
Fodd bynnag, mae rhai problemau gyda’r raddfa Leuven . Mae’r raddfa yn eithaf amwys gan does dim lle i ysgrifennu sylwadau ar beth yn union sydd yn cael ei weld yn yr arsylwad ac mae ond yn dangos ciplun o’r plentyn gan ddim ond dwy peth sydd yn cael ei mesur ac mae ansawdd lleoliadau blynyddoedd cynnar yn cael ei fesur ar nifer o ffactorau, megis y gofal sydd yn cael ei ddarparu, datblygiad ymlyniad agos gydag oedolion gwybodus a charedig, rhyngweithio cadarnhaol, cymorth emosiynol ac ymddygiadol a datblygiad iaith (Dormal, 2025). 
Noda Reynolds (2018) nad ydy’r raddfa Leuven  yn galluogi gwneud asesiad dwfn ar ymarfer. Felly, os oes bryderon gyda lles neu ymrwymiad phlentyn nad ydy’r raddfa yn rhoi digon o wybodaeth i allu gwybod sut i gymhorthi’r plentyn ymhellach.  Yn ogystal, sonia McRae a Jones (2020) mae disgrifiad penodol i bob rhif o’r raddfa, felly os nad ydy blentyn yn cwympo mewn i unrhyw ddisgrifiad, mae’n anodd gallu asesu nhw. Hefyd, cafwyd y raddfa ei ddylanwadu gan Piaget, felly tua 100 blwyddyn yn ôl. Erbyn heddiw mae dealltwriaeth am amrywiaeth o anghenion all effeithio lefel plentyn ar y raddfa ond nad oes unrhyw raddfa ond nad oes unrhyw ddisgrifiad i adlewyrchu hyn.  
Er nad ydy’r raddfa Leuven  yn cymryd llawer o amser ac yn ddigon hawdd i ddilyn, mae’n dibynnu ar farn bersonol a phroffesiynol yr ymarferydd a rhaid iddynt fod yn fedrus iawn i allu dewis lefel addas i'r ymddygiad ac ymroddiad maent yn gweld yn ystod yr arsylwad. Hawlia Trodd a Dickerson (2018) fod y statws ymarferydd blynyddoedd cynnar yn angenrheidiol i gael safon o sgiliau ond nad ydy pob ymarferydd yn dechrau gyda sgiliau uchelgeisiol. Mae’r sgiliau sydd yn cael ei ddysgu yn gyrsiau blynyddoedd cynnar yw datblygiad, arweinyddiaeth, diogelu. Does dim ffocws ar sut i arsylwi a llenwi mewn taflenni mesur ansawdd. Mae angen ymarferwyr profiadol sydd yn deall anghenion y plant. Yn ogystal, mae heriau yn faes blynyddoedd cynnar trwy gadw staff, heb sôn am gael ymarferwyr profiadol. Dywed NFER (2025) mae’r lleihad o gyfleoedd i gynyddu yn y sector yn cyfrannu tuag at gadw staff ar heriau o staffio. Hefyd, mae ymarferwyr yn feithrinfeydd yn gymunedau anfanteisiol yn teimlo wedi gorweithio, ysgafnwyd a dan werth. Felly, mae’n heriol i allu cael arsylwadau ar y raddfa Leuven  i fod yn effeithiol os mae’r staff sydd yn ei llenwi mewn ddim yn teimlo fod ei lles ei hun yn cael ei edrych ar ôl gan y lleoliad.
Ffordd arall o asesu ansawdd yn lleoliadau blynyddoedd cynnar yw trwy raddfa ‘Sustained shared thinking and emotional wellbeing’  SSTEW (2015). Mae SSTEW yn mesur ansawdd ar 5 agwedd; adeiladu hyder, lles emosiynol a chymdeithasol, cymhorthi iaith a chyfathrebu, cymhorthi ddysgu a meddwl yn feirniadol a chynllunio ac asesu gwreiddiol. Mae hyn yn cael ei wneud mesur arsylwad a rhaid i'r arsylwr fod yn rhywun allanol sydd wedi cael ei hyfforddi ar SSTEW. Felly, yn wahanol i'r raddfa Leuven sydd yn cael ei gwneud gan ymarferwyr sydd yn gweithio yn y lleoliad ac mae’r plant yn gyfarwydd ag. Trwy gael arsylwr allanol nad ydy’r plant yn gwybod, mae posibilrwydd ni fyddent yn ymddwyn fel maent fel arfer. Ymhelet  Kabadayi a Dasdemir (2024) trwy ddweud fod ymarferwyr y lleoliad yn gwybod ymddygiad arferol y plentyn, felly trwy arsylwi yn gallu adnabod y gwahaniaeth. Mae arsylwyr allanol ddim yn gwybod y plant, felly ond yn arsylwi beth maent yn gweld ac os oes unrhyw resymau personol neu allanol neu hyd yn oed anghenion ychwanegol gan y plant mae’n bosib ni fydd yr arsylwr gyda’r ddealltwriaeth  a fydd yr asesu SSTEW yn annheg iddynt.
Yn gadarnhaol, mae’r raddfa SSTEW yn ffocysu ar ryngweithio rhwng plant ac oedolion ac ar gyfer mesur ansawdd mewn lleoliadau blynyddoedd cynnar mae rhyngweithio cadarnhaol rhwng plant ac ymarferwyr yn helpu i blant ddatblygu ei sgiliau iaith (Craggs, 2024). Yn ogystal, trwy gael arsylwr allanol yn ffocysu ar yr arsylwad, mae’n galluogi'r ymarferwyr i ffocysu yn llwyr ar y plant ac nad ydy’r rhyngweithiad gyda’r plant yn cael ei amharu. Er hyn, gan fod graddfa Leuven yn cael ei asesu gan ymarferwyr blynyddoedd cynnar sydd yn gweithio yn y lleoliad, mae modd cael asesiad sydd yn fwy manwl gywir i'r plentyn gan fod y staff sydd yn gwneud yr arsylwad yn gwybod ymddygiad y plentyn yn arferol gan gynnwys unrhyw anghenion sydd ganddynt neu un rhywbeth sydd wedi digwydd yn ddiweddar fydd wedi effeithio’r arsylwad. Mynna Rogoff, Dahl a Callanan (2018) fod rhaid gwybod profiad bywydol plant i gael arsylwad effeithiol, angenrheidiol er mwyn allu asesu datblygiad plant ac mae ymarferwyr yn gwybod sut mae’r plentyn unigryw yn dysgu orau.  
Felly, ni fydd SSTEW yn effeithiol tu hwnt wrth geisio gweld os mae'r plentyn yn datblygu ac yn cael ansawdd uchel yn y lleoliad os nad ydynt wedi cael gwybodaeth o flaen llaw am y plentyn oherwydd ni fyddent yn gwybod beth sydd yn ymddygiad arferol i'r plentyn hynny.  Hefyd, mae SSTEW yn ffocysu ar les emosiynol ar berthnasau sydd yn arwyddocaol i gynnal ansawdd uchel yn lleoliadau blynyddoedd cynnar.  Noda Seaman a Giles (2019) fod rhaid i staff cael lles emosiynol cryf ei hunain i allu cymhorthi blant o ansawdd uchel, a gall SSTEW uwch oleuo hyn. Mae amgylchedd y lleoliad hefyd yn gallu effeithio ar les emosiynol y blynyddoedd cynnar ac mae’r mesur SSTEW hefyd yn ffocysu ar hyn. Mae’r adroddiad SSTEW yn gallu helpu cefnogi ymarferwyr blynyddoedd cynnar ar sut i hyrwyddo lles emosiynol cadarnhaol yn ei lleoliad sydd yn golygu bydd darpariaeth o ansawdd uchel i'r plant ac yn ei alluogi i ddatblygu'r gorau y gallent. Yn ogystal, mae cryfderau graddfa SSTEW yn cael ei uwch oleuo gan ei fod yn mesur datblygiad iaith plant. Noda Al-Harbi (2020) bod Noam Chomsky (1951) wedi cyfeirio at y blynyddoedd cynnar fel cyfnod allweddol am ddatblygiad iaith. Mae datblygiad iaith yn helpu datblygiad corfforol a meddyliol. Hefyd, mae iaith yn ymddygiad, felly yn bwysig ei bod yn cael ei arsylwi a chadw cofnod ohoni. 
Mae rhyngweithio yn cael rôl allweddol mewn datblygiad iaith, dengys cryfderau SSTEW gan drwy ddefnyddio’r raddfa yma, mae ansawdd lleoliad yn cael ei fesur trwy arsylwi sut maent yn cefnogi datblygiad iaith a sgiliau plant o feddwl yn feirniadol ac yn galluogi i ymarferwyr bod yn rhan o’r chwarae ac ymarfer. Yn wahanol, mae SSTEW yn mesur nifer o ffyrdd o ansawdd ond mae’r raddfa Leuven ond yn mesur dau, sydd o ganlyniad ddim yn gadael i ymarferwyr cael golwg llawn o sut mae ansawdd y lleoliad i'r plentyn. Sonia Storli a Sandseter (2019) mae’r raddfa Leuven ond yn mesur lles a chyfranogiad er mae ansawdd yn bwydo mewn i nifer o ffactorau eraill. Yn ogystal, mae arsylwadau Leuven yn para 2 munud. Nad ydy hynny yn ddigon o amser i gael golwg cyfan o’r plentyn mewn gweithgaredd ac yn rhoi digon o amser i weld unrhyw newidiadau all ddigwydd yn ei ymddygiad yn ystod yr arsylwad felly ni fydd yn effeithiol trwy fesur ansawdd.
Yn ôl Howard et al. (2020) mae’r raddfa SSTEW yn mesur ansawdd trwy arsylwi'r rhyngweithiad rhwng plant ac oedolion sydd yn cefnogi ac ymestyn meddwl plant. Mae’r raddfa SSTEW hefyd yn asesu ansawdd rhyngweithiol ac yr ymarfer sydd yn digwydd mewn lleoliadau blynyddoedd cynnar, felly yn galluogi arsylwr allanol dod i'r lleoliad ac mae’r lleoliad yn cael cyfle i gael mewnbwn a chymorth ar sut i adeiladu ar ei ansawdd i'r blynyddoedd cynnar yn ei ymarfer. Yn syml, mae’r raddfa Leuven yn mesur ansawdd trwy edrych ar ryngweithio a chyfranogiad plant yn y lleoliad. Hawlia Whybrow, Williams a Aung (2025) bod graddfa Leuven yn asesu lles emosiynol a lefel o ryngweithiad yn galluogi dealltwriaeth o’r ansawdd yn brofiadau plant. Mae’r raddfa Leuven yn awgrymu pryd mae lefelau uchel o les plant sydd yn golygu bod ansawdd a dysgu cadarnhaol yn  digwydd. Mae lles a chyfranogiad plant yn ei amgylcheddau dysgu yn gydrannau allweddol i allu asesu ansawdd. Felly, mae’r ddwy ffordd o fesur ansawdd yn edrych yn bennaf ar chwarae a chyfranogiad y plant i'r dysgu yn y lleoliad er mwyn allu ddod i benderfyniad os mae ansawdd uchel o ofal a datblygiad i'r blynyddoedd cynnar.
I gloi, mae’r systemau graddfa Leuven a SSTEW yn ffyrdd effeithiol o fesur ansawdd yn lleoliadau blynyddoedd cynnar gan ei bod yn ffocysu ar les, cyfranogiad a rhyngweithio plant a sut maent yn datblygu yn y lleoliad. Er hyn, bydd yn fwy effeithiol i leoliadau blynyddoedd cynnar defnyddio’r ddau ddull oherwydd mae’n sicrhau fod plant yn cael arsylwad proffesiynol sydd yn cymryd sesiwn bore sydd wedi cael ei wneud gan arsylwr wedi ei hyfforddi yn SSTEW ond hefyd mae cryfder wrth ddefnyddio graddfa Leuven oherwydd mae’n rhoi canlyniad cyflym sydd yn hawdd i ymarferwyr a rhieni deall ac yn sicrhau bod pawb sy’n ymwneud ar blentyn yn gwybod os maent yn hapus ac yn datblygu yn y lleoliad. Dywed Borich (2016) bod defnyddio amryw o ffyrdd o asesiad yn galluogi staff i ddeall datblygiad y plant a sut maent yn gallu ei fonitro wrth symud ymlaen ac mae hyn yn berthnasol i asesu ansawdd lleoliad yn ogystal.

